ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670018896

ขอความช่วยเหลือจัดสรรเครื่องอุปโภคบริโภค และค่าใช้จ่ายในชีวิตประจำวันให้แก่ผู้ร้อง ชื่อ .... อายุ 67 ปี หมายเลขบัตรประจำตัวประชาชน .... หมายเลขโทรศัพท์ ....อยู่ปัจจุบัน เลขที่ .... ถนนประชาอุทิศ ซอย 68 แยก 9 แขวงทุ่งครุ เขตทุ่งครุ กรุงเทพมหานคร และที่อยู่ตามสำเนาทะเบียนบ้าน เลขที่ 17 ซอยอ่อนนุช 73 แขวงประเวศ เขตประเวศ กรุงเทพมหานคร ปัจจุบันผู้ร้องไม่ได้ประกอบอาชีพใด โดยผู้ร้องมีรายได้จากเบี้ยยังชีพผู้สูงอายุ เดือนละ 600 บาท (หกร้อยบาทถ้วน) และได้รับสวัสดิการแห่งรัฐ ซึ่งมีภาระค่าใช้จ่ายในชีวิตประจำวัน ดังนี้ ค่าน้ำประปาเดือนละประมาณ 150 บาท (หนึ่งร้อยห้าสิบบาทถ้วน) ค่าไฟฟ้าผู้ร้องไม่ได้ชำระเนื่องจากใช้ไฟไม่เกินหน่วยกิตที่กำหนด และค่าอุปโภคบริโภค เดือนละไม่เกิน 2,000 บาท (สองพันบาทถ้วน) ส่งผลให้ปัจจุบันผู้ร้องได้รับความเดือดร้อน เพราะรายได้ไม่เพียงพอต่อค่าใช้จ่าย เบื้องต้นเมื่อประมาณเดือนกรกฎาคม 2566 ผู้ร้องเคยได้รับการช่วยเหลือเป็นเงินจำนวน 3,000 บาท (สามพันบาทถ้วน) จากหน่วยงานแล้ว  แต่ปัจจุบันผู้ร้องประสบปัญหามีค่าใช้จ่ายไม่เพียงต่อการดำรงชีพ จึงประสงค์ให้หน่วยงานที่เกี่ยวข้องลงพื้นที่ให้ความช่วยเหลือเป็นเงินจำนวน 3,000 บาท (สามพันบาทถ้วน) อีกครั้งและนำอาหาร เครื่องอุปโภคบริโภคมามอบให้แก่ผู้ร้อง เพื่อบรรเทาความเดือดร้อนให้แก่ผู้ร้องต่อไป (ผู้ร้องยินดีเปิดเผยชื่อ นามสกุล และหมายเลขโทรศัพท์)   // เบื้องต้นผู้ร้องรับทราบรายงานผลการปฏิบัติงานจากกรุงเทพมหานคร  ครั้งที่ 1 ตามเลขที่รับแจ้ง traffy fondue J4TNR3  กรุงเทพมหานคร โดยสำนักงานเขตประเวศ ฝ่ายพัฒนาชุมชนและสวัสดิการสังคม จัดเจ้าหน้าที่ลงพื้นที่ตรวจสอบข้อเท็จจริง ที่อยู่ตามทะเบียนบ้านที่แจ้งมาเรียบร้อยแล้ว พบว่าผู้ร้องมิได้พักอาศัยที่อยู่ตามทะเบียนบ้าน สอบถามข้อเท็จจริงกับเจ้าของบ้าน พบว่าผู้ร้องเป็นน้องของสามีซึ่งเสียชีวิตไปแล้ว มีปัญหาเรื่องที่อยู่ตามที่อยู่ปัจจุบันในเขตทุ่งครุ จึงขออาศัยชื่อในทะเบียนบ้านของสามีตนในเขตประเวศ ซึ่งเจ้าของบ้านไม่พร้อมให้ข้อมูลและไม่ขอเกี่ยวข้องใดๆกับผู้ร้องในทุกกรณี สำนักงานเขตประเวศพิจารณาแล้วเห็นควร ให้ผู้ร้องติดต่อขอจัดการสวัสดิการสงเคราะห์กับเขตพื้นที่ที่พักอาศัยอยู่จริง ดำเนินการช่วยเหลือต่อไป ตามระเบียบว่าด้วยการจัดสวัสดิการสงเคราะห์  แต่ผู้ร้องแจ้งว่าปัจจุบัน (วันที่ 7 พฤษภาคม 2567)   ตนยังไม่ได้รับเงินอุดหนุนเพื่อช่วยเหลือผู้ประสบปัญหาทางสังคมกรณีฉุกเฉิน  3,000 บาท (สามพันบาทถ้วน) แต่อย่างใด ได้รับเพียงถุงยางชีพไปเมื่อเดือนกุมภาพันธ์ 2567 ที่ผ่านมานี้เท่านั้น  ซึ่งปัจจุบันตน  มีเงินคงเหลือติดตัวอยู่ 40 บาท (สี่สิบบาทถ้วน) ได้รับความเดือดร้อนเป็นอย่างมาก  อาศัยอยู่ที่บ้านเช่าเลขที่ เลขที่ ... ถนนประชาอุทิศ ซอย 68 แยก 9 แขวงทุ่งครุ เขตทุ่งครุ กรุงเทพมหานคร  อีกทั้งตามรายงานที่แจ้งว่าให้ผู้ร้องติดต่อขอจัดการสวัสดิการสงเคราะห์กับเขตพื้นที่ที่พักอาศัยอยู่จริงนั้น ตนดำเนินการติดต่อทางโทรศัพท์มือถือ (ไม่ได้ระบุหมายเลขที่แน่ชัด) ไปยัง ฝ่ายพัฒนาชุมชนและสวัสดิการสังคม - สำนักงานเขตทุ่งครุมาแล้ว  ทางเจ้าหน้าที่ฯรับสาย แจ้งว่าให้ตนติดต่อมาที่ หมายเลขสายด่วน 1111 ศูนย์บริการข้อมูลภาครัฐเพื่อให้หน่วยงานดำเนินการส่งเรื่องไปที่สำนักงานเขตทุ่งครุให้โดยเร็ว  (รายละเอียดเพิ่มเติมอยู่ในไทม์ไลน์)



 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata